সত্যজিৎ রায়
১৯৯২ সালে হৃদযন্ত্রের জটিলতা নিয়ে অসুস্থ সত্যজিৎ হাসপাতালে ভর্তি হন, এবং সে অবস্থা থেকে তাঁর স্বাস্থ্য আর ভালো হয়নি। মৃত্যুর কিছু সপ্তাহ আগে অত্যন্ত অসুস্থ ও শয্যাশায়ী অবস্থায় তিনি তাঁর জীবনের শেষ পুরস্কার একটি সম্মানসূচক অস্কার গ্রহণ করেন। ১৯৯২ সালের ২৩ এপ্রিল সত্যজিৎ মৃত্যুবরণ করেন।
একেই বলে শুটিং
একেই বলে শুটিং বাঙালি চলচ্চিত্র পরিচালক এবং সাহিত্যিক সত্যজিৎ রায় রচিত একটি নন-ফিকশন গ্রন্থ। চলচ্চিত্র বিষয়ক বইটি ১৯৭৯ সালে প্রকাশিত হয়। বইটিতে তিনি ছবির শুটিং করতে গিয়ে যেসব মজার ঘটনার সম্মুখীন হয়েছেন বা মনে রাখার মত অভিজ্ঞতা অর্জন করেছেন সেগুলোর কথা তুলে ধরেছেন। বইটিতে শুটিংয়ের সময়কার বেশ কিছু স্থিরচিত্রও সংযোজিত আছে।